stanford-oval/wikipedia huggingface dataset:
חנה אנגלברג-קולקה
הערות שוליים

1 2  פרופ' חנה אנגלברג-קולקה, באתר פרס א.מ.ת | פרס האמנות, המדע והתרבות
↑  אינג' נתן אנגלברג ז"ל, באתר מעריב, ‏16 בנובמבר 1976
↑  רישומי העלייה של משפחת אנגלברג לא"י, באתר MyHeritage, ‏22 באוקטובר 1939
1 2  Life comes full Circle, ERSA, ‏July 2015
↑  במסלול ישיר שהיה נהוג אז באוניברסיטה העברית
↑  H Engelberg, M Artman, Studies on streptomycin-dependent bacteria: Effect of streptomycin on protein synthesis by streptomycin-sensitive, streptomycin-resistant and streptomycin-dependent, mutants of Escherichia coli, Biochimica et Biophysica Acta (BBA), 2 80, עמ' 256-268 doi: 10.1016/0926-6550(64)90098-2
1 2  HANNA ENGELBERG-KULKA, ÖAW
↑  The Class of ´38. Exile and Excellence, ÖAW
↑  דן קולקה, באתר מרכז המידע לאמנות ישראלית
↑  E Aizenman, H Engelberg-Kulka, and G Glaser, An Escherichia coli chromosomal "addiction module" regulated by guanosine [corrected] 3',5'-bispyrophosphate: a model for programmed bacterial cell death., PNAS, 12 93, עמ' 6059-6063 doi: https://doi.org/10.1146/annurev.micro.53.1.43
↑  H Engelberg-Kulka, S Amitai, I Kolodkin-Gal, R Hazan, Bacterial Programmed Cell Death and Multicellular Behavior in Bacteria, PLOS Genetics, 10 2 doi: https://doi.org/10.1371/journal.pgen.0020135
↑  A Erental, Z Kalderon, A Saada, Y Smith, H Engelberg-Kulka, Apoptosis-Like Death, an Extreme SOS Response in Escherichia coli, mBio, 4 5, 2014 doi: https://doi.org/10.1128/mBio.01426-14
↑  I Moll, H Engelberg-Kulka, Selective translation during stress in Escherichia coli, Cell, 11 37, 2012, עמ' 493-498 doi: https://doi.org/10.1016/j.tibs.2012.07.007
↑  I Kolodkin-Gal, R Hazan, A Gaathon, S Carmeli, H Engelberg-Kulka, A linear pentapeptide is a quorum-sensing factor required for mazEF-mediated cell death in Escherichia coli, Science, 5850 318, 2007, עמ' 652-655 doi: 10.1126/science.1147248
| --- | --- |
בקרת זהויות :  NLI: 987007260854105171  ORCID: 0000-0003-1904-1067
המכללה האקדמית להנדסה בראודה

| --- | --- |

 מכללה
 תקופת הפעילות:  1988–הווה (כ־37 שנים) 
 בעלי תפקידים
 נשיא:  פרופ' שרית סיון
 סגן נשיא:  פרופ' מיכאל רגב
 יו"ר:  אלוף (מיל') יוסף משלב
 מנכ"ל:  אחיאב גולן
 תלמידים
 כלל הסטודנטים:  3,040
 סטודנטים לתואר ראשון:  2,915
 סטודנטים לתואר שני:  125
 סטודנטים מתוקצבים:  2,831 (נכון לתשע"ג)
 מיקום
 מיקום:  כרמיאל, ישראל
 מדינה:  ישראל ישראל
 קואורדינטות:  32°54′52″N 35°16′57″E﻿ / ﻿32.91437778°N 35.28259167°E﻿ / 32.91437778; 35.28259167
 http://Braude.ac.il
 he
 
המכללה האקדמית להנדסה בראודה בכרמיאל, שעד אפריל 2022 נקראה "המכללה האקדמית להנדסה אורט בראודה", נקראת על שם מקס בראודה, מנכ"ל אורט העולמי בשנים 1957–1980.
המכללה פועלת באישור ובתקצוב המועצה להשכלה גבוהה ומכשירה לתואר ראשון ושני במדעים. תוכנית הלימודים במכללה כוללת התנסות מעשית בתעשייה ובאקדמיה.
היסטוריה

תחילה הוקם המוסד כמכללה טכנולוגית להנדסאים של רשת אורט. בשנת 1995 נוסדה המכללה האקדמית להנדסה כעמותה רשומה הפועלת באישור ובתקצוב המועצה להשכלה גבוהה. בשנת 1996, שנתיים לאחר שמחזור הסטודנטים הראשון יצא לדרך, החלה המכללה האקדמית להכשיר הסטודנטים לתארים "בוגר במדעים" (.B.Sc) ומוסמך במדעים" (.M.Sc) וכן מסמיכה אקדמאים להוראה.
המכללה הוקמה על מנת לפתח בצפון הארץ מרכז אקדמי ייחודי בתחומי ההנדסה ולטפח, באמצעות בוגריו, קשרי גומלין עם התעשייה. במכללה מתקיימת פעילות בתחומי מחקר, קשרי תעשייה-אקדמיה ותוכנית לימודי חו"ל. קמפוס המכללה ממוקם בראש גבעה במערב כרמיאל, ממנה נשקפת בקעת בית כרם.
המכללה זכתה בפרס האיכות והמצוינות ע"ש יצחק רבין בשנת 2009.
באפריל 2022 אישר בית המשפט המחוזי בחיפה הסכם להיפרדות המכללה מרשת אורט, ובהתאם לכך הוסרה המילה "אורט" משם המכללה.
תוכניות לימוד

המכללה מציעה שבע תוכניות לימוד לתואר ראשון (.B.Sc) בהנדסת תעשייה וניהול; הנדסת חשמל ואלקטרוניקה; הנדסת מכונות; הנדסה אזרחית; הנדסת ביוטכנולוגיה; הנדסת מערכות מידע והנדסת תוכנה. בנוסף, מוצעות ארבע תוכניות לתואר שני (.M.Sc) במקצועות הנדסת תוכנה, הנדסת מערכות, ביוטכנולוגיה והנדסת תעשייה וניהול.
| 0 | 1 | 2 |
| --- | --- | --- |
|  תוכניות לתואר ראשון (.B.Sc): הנדסת חשמל ואלקטרוניקה  הנדסת תוכנה  הנדסת מערכות מידע  הנדסת תעשייה וניהול  הנדסת מכונות  הנדסה אזרחית  הנדסת ביוטכנולוגיה |  תוכניות לתואר שני (.M.Sc): הנדסת תוכנה  הנדסת מערכות  ביוטכנולוגיה  הנדסת תעשייה וניהול | תוכניות לימוד נוספות: מכינות קדם-אקדמיות  מרכז לנוער שוחר מדע  תעודת הוראה |
שכר לימוד

שכר הלימוד במוסד (בלימודים לתואר אקדמי) הוא כמקובל באוניברסיטאות ובמכללות ציבוריות בישראל. חייל או בוגר שירות לאומי, שסיים שירותו החל מ-1 בינואר 2010, זכאי למלגת שכר לימוד מלאה עבור שנת לימודיו הראשונה לתואר ראשון (בהתאם להחלטה בדבר לימודי חיילים משוחררים במוסד להשכלה גבוהה בפריפריה).
מבנה ארגוני

המבנה הארגוני של המכללה כולל את חבר נאמנים, המורכב מאנשי המכללה ומנציגי ציבור; את הוועד המנהל; הנשיאה, פרופ' שרית סיון; המשנה לנשיאה לעניינים אקדמיים, פרופ' מיכאל רגב; המנכ"ל אחיאב גולן; חברי הנהלה, המורכבת מראשי המחלקות האקדמיות והמחלקות המנהליות ואת המועצה האקדמית. המחלקות האקדמיות השונות מנוהלות על ידי ראשי המחלקות.
המועצה האקדמית היא הפורום העליון במכללה להחלטות בנושאים אקדמיים. הוועדה לעניינים אקדמיים של המכללה פועלת כוועדת קבע של המועצה האקדמית, ודנה בנושאים שוטפים הנוגעים לאופי הפעילות האקדמית במכללה.
דיקנט הסטודנטים אמון על רווחת הסטודנטים ומטפל בבעיותיהם האישיות, החברתיות והכלכליות, תוך קיום קשר הדוק עם הגופים האקדמיים והמנהליים של המכללה. כמו כן, פועל הדיקנט, על יחידותיו השונות, להגברת מודעותם החברתית של הסטודנטים ולשיתופם בחיי הקמפוס והקהילה.
המחקר במכללה

המחקר מהווה נדבך חשוב בחזון המכללה". הליך קליטת חברי סגל חדשים מותנה בכישורי הוראה וביכולת מחקרית מוכחת, ולפיכך נפח הפעילות המחקרית המתבצע במכללה הולך וגדל. בהתאם לחזונה, המכללה משקיעה משאבים כספיים רבים בעידוד המחקר, במתן מענקי מחקר ובמימון נסיעות של חברי הסגל לכנסים ולהשתלמויות בישראל ומחוצה לה.
המחקר במכללה > רשות המחקר

במכללה פועלת רשות המחקר, הממונה מטעמה על ניהולו של המחקר ועל תהליכי קבלת הסיוע באמצעות קרנות המחקר. תחומי פעילותה כוללים:
איסוף מידע על אודות קרנות המממנות מחקרים והפצתו לחוקרים וסיוע לחוקרים בהגשת הצעות מחקר לקרנות.
התקשרות חוזית עם קרנות המחקר, כולל משא ומתן על ההסכם.
פתיחת תקציבי מחקר למחקרים שמקורותיהם מקרנות מחקר חיצוניות, מתרומות, ממקורות פנימיים ומתקציבי החזרים
ניהול תקציבי המחקר כולל בקרת ניצול התקציב, בכפוף לנוהלי המכללה ונוהלי קרנות המחקר
דיווחים כספיים לקרנות הכנת הדוחות לקרנות, בתיאום עם החוקרים
בקרת הגשת הדוחות (דיווחים מדעיים) על ידי החוקרים, בהתאם למועדי הדיווח המחייבים
דיווחים על הפעילות המחקרית במכללה לגורמים פנימיים ומחוצה לה
סיוע לסגן הנשיא לעניינים אקדמיים (סנל"א) בקידום מדיניות המחקר במכללה
המחקר במכללה > מרכז הגליל למחקר מתמטיקה שימושית

נוסד ב־1998 על ידי היחידה למתמטיקה, במטרה לממש את פוטנציאל המחקר המתמטי לקידום פרויקטים הנדסיים בתעשייה. פעילות המרכז נעשית תוך שיתוף פעולה מחקרי עם מוסדות שונים, ביניהם הטכניון, אוניברסיטת תל אביב, אוניברסיטת בן-גוריון בנגב, אוניברסיטת בר-אילן, מכון ויצמן למדע, אוניברסיטת מרילנד ואוניברסיטת קליפורניה בארצות הברית, האקדמיה למדעים בוורשה ועוד. המרכז מארגן סדנאות וכנסים בינלאומיים למתמטיקה.
המחקר במכללה > מרכז קרנט בישראל (CRANET)

המרכז מנוהל על ידי המעבדה למידע ומשאבי אנוש באוניברסיטת בר-אילן ועל ידי המחלקה להנדסת תעשייה וניהול באורט בראודה. קרנט הוא גוף מדעי בינלאומי, המאגד מוסדות אקדמיים וארגונים מעשרות מדינות, במטרה לספק תמונת מצב עדכנית בתחום ניהול משאבי האנוש בעולם.
המרכז לחינוך הנדסי וליזמות

המרכז מפתח ומקדם מגוון תוכניות לשיפור דרכי ההוראה והלמידה במכללה, עם דגש על מוכנות הבוגר לתפקידים בתעשייה. בין התוכניות המובילות: בניית קורסים בגישת למידה היברידית פעילה ממוקדת סטודנט בדגש על מטרות ההוראה ההנדסיות (ABLE); פיתוח קורסים בגישת למידה מבוססת בעיות (PBL); הכשרת הסטודנטים למיומנויות נדרשות בהנדסה, יזמות ורב-תחומיות; מובילי למידה; המרצה כמנטור; הכשרת מרצים.
החל ממרץ 2020 המרכז לחינוך הנדסי ויזמות מארגן ומוביל מספר האקתונים בשנה במכללה. בהאקתונים מוצגים אתגרים בנושאים שונים על ידי בעלי עניין. בסיומו של ההאקתון המשתתפים מציגים את הפתרונות שפיתחו ויכולים להמשיך בפיתוחם במסגרת פלטפורמות שונות במרכז היזמות.
קשרים בין-לאומיים

המכללה מקיימת קשרים בינלאומיים עם מוסדות אקדמיים ומכוני מחקר ברחבי העולם. קשרים אלה נועדו לתת לסטודנטים בתואר ראשון הזדמנות לצאת וללמוד סמסטר במדינה אחרת בעודם רשומים למכללה. התוכנית מאפשרת לסטודנטים להתנסות באתגר אקדמי ובחוויית לימודים ייחודית המוכרת יל ידי המכללה לצבירת נקודות זכות כחלק מלימודי התואר. סטודנטים המשתתפים בתוכנית זו נחשפים לשיטות לימוד שונות ולתרבויות מגוונות. השהות בחו"ל מחזקת את השליטה בשפה האנגלית ומכשירה את הסטודנטים לעידן הגלובאלי. במסגרת זו המכללה מפרסמת קולות קוראים ומדי שנה יוצאים מספר סטודנטים לסמסטר לימודים או לתקופת התמחות במוסדות להשכלה גבוהה בחו”ל.
חברת אופק אשכולות בע"מ

הוקמה על ידי המכללה במטרה לעודד את המחקר שמתבצע בתחומה ולהרחיב את קשריה עם התעשייה. החברה משמשת כזרוע עסקית למימוש נכסי הידע של המכללה וכמנוף לפיתוח תעשייה מתקדמת בגליל. מבחינה עסקית מתבססת החברה על מסחור פטנטים שפותחו על ידי חברי הסגל של המכללה ונרשמו על ידי החברה. כמו כן, מקדמת החברה הקמת חברות-בנות באותם מקומות שבהם יימצא שותף אסטרטגי מתאים.
החברה עוסקת בהכוונת מחקריהם של חברי הסגל למו"פ שימושי, יצירת קניין רוחני הניתן למסחור ורישום פטנטים על תוצרי המו"פ, יישום ומסחור "פירות" המו"פ: מכירת רישיונות לשימוש בפטנטים והקמת מיזמים בשותפות עם משקיעים על בסיס הקניין הרוחני שנוצר.
החברה מציעה ביצוע מחקרים וייעוץ לגופים תעשייתיים ועסקיים על ידי חברי הסגל שלה, מרצים מן החוץ, סטודנטים או מומחים מקצועיים, שמגויסים לחברה על פי הצרכים. תחומי הפעילות של החברה מקבילים לתחומי הלימוד במכללה: הנדסת תעשייה וניהול, הנדסת תוכנה, הנדסת מערכות מידע, הנדסת ביוטכנולוגיה, הנדסת חשמל ואלקטרוניקה והנדסת מכונות.
המכון לייצור מתקדם

המכללה זכתה במכרז של משרד הכלכלה והתעשייה להקמת מכון לאומי לייצור מתקדם בגליל. המכון הוקם בשיתוף עם קבוצת תפן לייעוץ ניהולי וחברת התוכנה ESI. הקמת המכון מעוגנת בהחלטת הממשלה לפיתוח כלכלי של מחוז הצפון שהתקבלה בינואר 2017. מטרת המכון לתרום להעלאת הפריון והתחרותיות בתעשייה המסורתית, באמצעות קידום טכנולוגיות ושיטות ייצור מתקדמות. המכון הוא מוקד ידע לטכנולוגיות אלה ומספק ליווי וייעוץ לחברות בשלבי ההטמעה והפיתוח. בנוסף, המכון פועל לביסוס ולחיזוק של ה"אקו-סיסטם", מקדם שיתופי פעולה בין תעשיינים, חוקרים, יזמים ועוד. הקמת המכון מסייעת לתעשייה באזור, מקדמת את חוקרי המכללה ואת הסטודנטים ומעניקה למפעלים מהתעשייה המסורתית כלים מעשיים לשיפור הפריון וכושר התחרות שלהם בארץ ובעולם.
הערות שוליים

1 2 3  לפי לוח 8 - סטודנטים במוסדות להשכלה גבוהה באתר המועצה להשכלה גבוהה, נכון לשנת הלימודים ה'תש"ף (2019–2020)
↑  התקציב הרגיל של ות"ת לשנת הלימודים תשע"ג נספח 4
↑  לזכר מקס בראודה, באתר המכללה
↑  חוגגים עצמאות: השם “אורט” יוסר משמה של המכללה האקדמית, באתר המכללה
↑  מלגה ללומדים בפריפריה – ייעוד 44, באתר האגף והקרן לחיילים משוחררים
↑  מלגה לתושבי הפריפריה – ייעוד 45, באתר האגף והקרן לחיילים משוחררים
↑  חברי הנהלה < המכללה האקדמית להנדסה בראודה בכרמיאל, באתר המכללה האקדמית להנדסה בראודה בכרמיאל
↑  מחקר ופיתוח, באתר של המכללה האקדמית להנדסה בראודה
↑  לימודים בחו"ל < המכללה האקדמית להנדסה בראודה בכרמיאל, באתר המכללה האקדמית להנדסה בראודה בכרמיאל
| --- | --- |
בקרת זהויות :  NLI: 987007296179205171  ISNI: 0000 0004 0604 977X  LCCN: nr2002043958  VIAF: 138844784   WorldCat (עם VIAF): 138844784 
הנוף הנשקף לעבר בקעת בית הכרם
בניין המדעים הראשי
יוסף באשי

ערך זה עוסק בפרופסור לחינוך. אם התכוונתם לשחקן, ראו .
| --- | --- |

 לידה:  27 בספטמבר 1934 עיראק 
 פטירה:  23 במאי 2003 (בגיל 68) 
 ענף מדעי:  פסיכולוגיה חינוכית
 מקום לימודים:  סורבון  האוניברסיטה העברית בירושלים 
 מוסדות:  האוניברסיטה העברית בירושלים  מכון ון ליר בירושלים  המכללה האקדמית לחינוך ע"ש דוד ילין 
 
יוסף באשי (27 בספטמבר 1934 - 23 במאי 2003) היה איש חינוך ישראלי.
ביוגרפיה

באשי נולד בעיראק בשנת 1934 ועלה לארץ בשנת 1952. הוא למד לתואר ראשון במחלקה ללימודי המזרח ולשפה וספרות ערבית באוניברסיטה העברית בירושלים ותואר שני במגמה לפסיכולוגיה חינוכית באוניברסיטה העברית בירושלים. את לימודי הדוקטורט למד באוניברסיטת סורבון בפריז. נושא הדוקטורט: A comparison of the semantic structures of four ethnic groups in Israel.
במהלך שנות עבודתו שילב פרופ' באשי בין פעילות מחקרית אקדמית לבין מעורבות והשפעה על מערכת החינוך תוך מתן דגש לקידום אזורי ספר וצמצום פערים.
ביוגרפיה > פועלו בתחום החינוך

בשנים 1961–1965 ניהל באשי את המחלקה להשתלמות מורים במשרד החינוך. במסגרת זו הרחיב בצורה משמעותית את היקף ותכני השתלמויות המורים, יזם פעילות מקיפה להסמכת אלפי מורים שלימדו ללא הסמכה, יזם את הקרן להשתלמויות המורים, הוביל לאיתור מורים מצטיינים אשר למדו במשך שנתיים לתואר ראשון בתוכנית מואצת חינוך באוניברסיטה העברית במטרה להכשירם לתפקידים מרכזיים במערכת החינוך. בשנת 1968 הוביל באשי את הקמת בית הספר לעובדי הוראה בכירים בירושלים. בשנת 1971 הקים יחד עם פרופ' משה כספי את בית הספר הניסויי בירושלים ובשנת 1976 חבר לפרופ' משה כספי ולפרופ' צבי לם בהקמת מכון חפ"ן – מכון להכשרת מחנכים בחינוך הפתוח הפועל כיום במכללת דוד ילין בירושלים.
באשי שימש כמדען הראשי של משרד החינוך והתרבות בשנים 1981–1993. במסגרת תפקיד זה היה מעורב מאוד בקביעת המדיניות החינוכית של משרד החינוך. בתקופת כהונתו הקים את מערך מבחני המשוב הארציים שבדקו, מדי שנה, את הישגי התלמידים בבתי הספר היסודיים בהבנת הנקרא ובחשבון. ממצאי המבחנים פורסמו, תוך שיוך הישגי התלמידים לעשירוני הטיפוח שלהם (השכבות הסוציו-אקונומיות שאליהן השתייכו). מטרת מבחנים אלו הייתה בדיקה שוטפת של הישגי התלמידים ורמת בתי הספר בנושאים אלו.
בעקבות המשוב הגה והוביל באשי את רעיון ההתערבויות החינוכיות לשיפור וייעול ההישגים הלימודיים בבתי הספר. ההתערבות החינוכית הראשונה הייתה במושב שריגים ולאחריה הקיפה את בתי הספר היסודיים בקרית מלאכי ושדרות. בעקבות התערבויות אלו יזם את פרויקט ההתערבות המקיף פרויקט שלושים היישובים במסגרתו הוביל את ההתערבות ברמלה, לוד ועפולה. בנוסף הוביל פרויקט התערבות בדלית אל כרמל ובעוספייה ופרויקט נוסף בבתי ספר יסודיים במזרח ירושלים.
ממצאי המחקר שליווה את ההתערבויות הוביל את באשי לקדם חיזוק של כוח הוראה מקומי בישובי הפריפריה על ידי פתיחת כיתות סמינר לנשים מקומיות שלא השלימו את השכלתן במסגרת "הזדמנות שנייה".
באשי היה חבר בהנהלת מכון ון ליר בירושלים, במסגרתו יזם פרויקטים חינוכיים רחבי-היקף והקים את "המרכז הארצי למשוב בחינוך".
בשנת 1994 הקים ביחד עם ד"ר זהבה שש ואבינעם ברוג את חברת "מח 10" העוסקת בהערכה ומישוב של תוכניות חינוכיות.
בחברת "מח 10" הוביל בין היתר את המחקרים הבאים:
בשנת 1997 ביצע באשי מחקר עבור קרן קרב. מחקר זה בדק את הפוטנציאל האמפירי של תוכנית קרב למעורבות בחינוך. ממצאי המחקר היוו בסיס לתכנון הכיוון האסטרטגי בפיתוח והבניית התוכנית תוך הדגשת חלקה בכל הקשור לתרבות, אקלים ורמת בתי הספר המשתתפים בתוכנית.
באשי הוביל מחקר להערכת פרויקט תגלית. בנוסף למחקר היה מעורב באשי גם בקביעת המטרות והמסגרת הרעיונית שעמדו בבסיס התוכנית.
הערות שוליים

↑  יוסף באשי באתר GRAVEZ
↑  ראלי סער, יוזמה: בחינות ארציות לבדיקת רמת התלמידים, באתר הארץ, 29 באוגוסט 2001
↑  צוות החברה, אתר מח 10
| --- | --- |
בקרת זהויות :  NLI: 987007258242805171  ISNI: 0000 0003 8571 6202  LCCN: n80094897  NTA: 115656022  VIAF: 247093067   WorldCat (עם VIAF): 247093067
יול"ב

| --- | --- |
סמל הארגון
 תחום:  אירופה
 מדינה:  ספרד 
 מטה הארגון:  ברצלונה, קטלוניה, ספרד
 מקום פעילות:  אירופה
 חברים:  11 ליגות כדורסל מקצועיות
 תקופת הפעילות:  25 ביוני 1991 – הווה (33 שנים)
 אתר יול"ב
 
איגוד הליגות האירופיות בכדורסל (בצרפתית: Union des Ligues Européennes de Basket-Ball, ובקיצור ULEB, יול"ב) הוא ארגון כדורסל אירופאי שנוסד בשנת 1991 על ידי ליגות הכדורסל המקצועניות של איטליה, ספרד וצרפת, ונועד לקדם את הכדורסל האירופי.
היסטוריה

ליגות הכדורסל המקצועיות של איטליה, צרפת וספרד הקימו את היול"ב ב-25 ביוני 1991 ברומא, איטליה. בנובמבר 1992 התקיים במדריד, סוף שבוע אול סטאר משותף עם השחקנים הבולטים ביותר מהליגה הספרדית והאיטלקית. הניסיון חזר על עצמו שנה לאחר מכן ברומא לפני קהל של 10,500 אוהדים. ב-1994, הליגה הצרפתית הצטרפה לאירוע, וסוף השבוע של האול סטאר עבר לולנסיה, עם כוכבים איטלקים, ספרדים וצרפתים שמתחרים ומראים את כישוריהם.
הליגה היוונית הייתה הראשונה שהצטרפה לשלוש המייסדות בשנת 1996. ליול"ב היו שלושה נשיאים מאז היווסדו: ג'יאנלואיג'י פורלי (מספטמבר 1991 ועד מרס 1998), אדוארדו פורטלה (מ-18 במרץ 1998 ועד 6 באוקטובר 2016) ואת תומאס ואן דן שפיגל, שנבחר ב-6 אוקטובר 2016. בדצמבר 1999 הצטרפו ליול"ב הליגות של בריטניה, בלגיה ושווייץ.
ביום שישי, 9 ביוני 2000 נפגשו המועדונים החשובים ביותר באירופה והליגות החברות ביול"ב והחליטו ליצור ולנהל תחרות חדשה, שנקראה היורוליג. עד אזגק הייתה זאת פיב"א אירופה שניהלה את תחרות כדורסל הגברים העליונה באירופה. המשחק הראשון של היורוליג, היה ריאל מדריד נגד אולימפיאקוס, ששוחק ב-16 באוקטובר 2000 במדריד.
כעבור שנה, באוקטובר 2001, הצטרפו ליול"ב ליגות הכדורסל של גרמניה, הולנד ופולין. באוקטובר 2002, גביע יול"ב, התחרות השנייה בחשיבותה באירופה נוסדה. המשחק הראשון בגביע יול"ב שוחק באיסטנבול ב-15 באוקטובר 2002, בין דרושפאקה וקרקה נובו מסטו.
ביוני 2003 הצטרפה ליטא, ושנה לאחר מכן, ביולי 2005 הצטרפה ישראל לאיגוד. התוספת האחרונה ליול"ב היא הליגה המאוחדת של VTB, אשר הצטרפה בחודש יולי 2014 במקום קודמתה, ה-PBL (אשר הצטרפה בחודש מאי 2011). יול"ב כרגע מייצג מספר כולל של 11 ליגות כדורסל מקצועיות מכל רחבי אירופה. ליגות אחרות כמו פורטוגל, הליגה האדריאטית, אוסטריה, שווייץ וצ'כיה היו גם חברות ביול"ב בעבר, אך כולן עזבו את האיגוד מסיבות שונות (הליגה הפורטוגלית והליגה השווייצרית הפסיקו את פעילותן, הליגה האדריאטית איבדה את תמיכתה של פיב"א אירופה, ואוסטריה, בריטניה וצ'כיה ויתרו מרצונם על החברות).
יול"ב היא בעלת המניות של יורוליג נכסים מסחריים (ECA) באמצעות חברת יורוליג בסקטבול, וגם בעלת מניות בליגת האלופות בכדורסל. כפי שצוין לעיל, תומאס ואן דן שפיגל, כדורסלן עבר בלגי, הוא הנשיא הנוכחי של יול"ב, ונשיא הליגה היוונית מיכאליס מליס הוא סגן הנשיא הנוכחי. הוועד הפועל הנוכחי של האיגוד מורכב מהליגות של בלגיה, צרפת, גרמניה וספרד.
הליגות החברות ביול"ב

חברות היול"ב נכון לשנת 2017:
| מדינה | ארגון | הצטרפה | ליגה |
| --- | --- | --- | --- |
| בלגיה בלגיה | הליגה הבלגית בכדורסל | 1999 | הליגה הבלגית |
| צרפת צרפת | ליגת הכדורסל הלאומית של צרפת | 1991 | פרו A |
| גרמניה גרמניה | בסקטבול בונדסליגה | 2001 | הבונדסליגה |
| יוון יוון | התאחדות מועדוני הכדורסל היוונית | 1996 | הליגה היוונית |
| ישראל ישראל | מנהלת ליגת העל בכדורסל | 2005 | ליגת העל |
| איטליה איטליה | לגה באסקט | 1991 | הסרייה א' |
| ליטא ליטא | איגוד הכדורסל הליטאי | 2003 | הליגה הליטאית |
| הולנד הולנד | פדרציית ליגת העל בכדורסל | 2001 | הליגה ההולנדית |
| פולין פולין | ליגת הכדורסל הפולנית | 2001 | הליגה הפולנית |
| רוסיה רוסיה | הליגה הרוסית המאוחדת של VTB | 2014 | ליגת VTB |
| ספרד ספרד | התאחדות מועדוני הכדורסל | 1991 | ליגה ACB |
ראו גם

יורוליג
יורוקאפ
יורוליג בסקטבול
הערות שוליים

↑  REPORT on the future of professional sport in Europe / Governance / 13.‏
↑  Directory ‏ 27 בפברואר 2017
| ליגות הכדורסל האירופאיות |
| --- | --- | --- |
| מבנה | מבנה ליגות הכדורסל באירופה |  |
| יורוליג בסקטבול | יורוליג • יורוקאפ |  |
| פיב"א | ליגת האלופות • יורופקאפ |  |
| ליגות אזוריות | הליגה האדריאטית • הליגה האדריאטית השנייה • הליגה הבלקנית • הליגה המאוחדת של VTB • הליגה הצפון אירופית |  |
| תחרויות שבוטלו | סופרוליג • גביע ספורטה • גביע קוראץ' • יורוצ'לנג' • יורוקאפ צ'לנג' • הסופר קאפ האירופי • הליגה הבלטית |  |
יוסף קטן

| --- | --- |

יוסי קטן בצעדת ה-1 במאי
 לידה:  16 בספטמבר 1939 תל-אביב, פלשתינה (א"י) 
 פטירה:  25 במרץ 2012 (בגיל 72) 
 
יוסף קטן (16 בספטמבר 1939 – 25 במרץ 2012) היה פרופסור בבית הספר לעבודה סוציאלית באוניברסיטת תל אביב. לקטן תרומה משמעותית לפיתוח העבודה הסוציאלית בישראל והוראתה. הוא פרסם מספר רב של מאמרים, ערך את כתבי העת "חברה ורווחה" ו"ביטחון סוציאלי". הייתה לו השפעה רבה על ארגון שירותי הרווחה ברשויות המקומיות בישראל.
ביוגרפיה

קטן נולד בתל אביב וגדל בגבעתיים. בן לסוניה, אחות במקצועה, ממנה התייתם בעודו ילד צעיר. אביו, יצחק, היה פקיד בעיריית רמת גן חבר במפלגת מפא"י ופעיל חברתי. לפני קום המדינה, אביו היה חבר בארגון "ההגנה", ובית המשפחה בגבעתיים אף שימש כסליק.
קטן למד בתיכון "אוהל שם" ברמת גן. כנער היה חניך ומדריך בתנועת "הנוער העובד והלומד". שירת בצה"ל כלוחם בחיל השריון, ולאחר סיום השירות הסדיר החל לימודים אקדמיים. בהמשך חזר לצבא כעתודאי, בתפקיד קב"ן וסוציולוג חוקר בחיל האוויר. היה נשוי לנילי ולהם שלושה ילדים. נפטר במרץ 2012 לאחר מאבק במחלת הסרטן.
פעילות אקדמית ומחקרית

את לימודי התואר הראשון והשני עשה בסוציולוגיה, היסטוריה של עם ישראל וחינוך, באוניברסיטה העברית בירושלים. לאחר מכן, נשלח באמצעות מלגה ללימודי דוקטורט בעבודה סוציאלית, באוניברסיטת מישיגן באן ארבור. עם שובו מלימודיו, לימד זמן קצר באוניברסיטה העברית ולאחר מכן, נתבקש לנהל את בית הספר לעבודה סוציאלית באוניברסיטת תל אביב. במהלך הקדנציה שלו, נוספו לימודי המשך לתואר שני.
הקריירה האקדמית של קטן, נפרשה על פני רוב חייו הבוגרים, ובעיקרה היה פרופסור מן המניין באוניברסיטת תל אביב, אך לימד גם במוסדות שונים ברחבי הארץ: אוניברסיטת בן-גוריון, האוניברסיטה העברית, אוניברסיטת חיפה ומכללת ספיר. בנוסף, במספר אוניברסיטאות שונות בעולם, ביניהן: בקליבלנד (Case Western Reserve), בקייפטאון, ווטרלו שבקנדה, וכרייסטצ'רץ' בניו זילנד.
קטן פרסם מחקרים רבים בנושאים רבים, ביניהם זקנה, ילדים, נוער, נשים נפגעות אלימות, ניצולי שואה ועוני. חלק ממאמריו וכתביו משמשים כחומר לימודי בבתי הספר לעבודה הסוציאלית בישראל ובעולם. במקביל למחקרו האקדמי, היה חוקר בנושאי חינוך וחברה במרכז טאוב.
עשייה ציבורית

מחוץ לכותלי האקדמיה, היה קטן מעורה בעמותות וארגונים חברתיים שונים. הוא כיהן בהנהלה של העמותות מט"ב, "לב זהב", "קשת", "אשל", ארגון הג'וינט ועוד. היה מיוזמי הקמתה של עמותת "רוח נשית" (יחד עם מכי חכם נאמן) שמטרותיה הן העצמת נשים נפגעות אלימות, פיזית, נפשית וכלכלית. כמו כן, ניהל את קרן יוספטל. הוא לקח חלק ביוזמה ובהפעלה של כנס ישראל-שדרות לחברה, שמטרתו הייתה דיון, ליבון והצעת פתרונות לבעיות חברתיות וכלכליות אקטואליות בחברה הישראלית במרכז ובפריפריה.
במשך שנים רבות שימש כעורך של כתבי העת "חברה ורווחה" ו"ביטחון סוציאלי".
במהלך אירועי המחאה החברתית ב-2011, לקח חלק פעיל בהסברה ובנקיטת עמדה על חשיבות המחאה החברתית, בהשפעתה על הממסד, ובתקווה לשיפורים הכרחיים בתחום החברה והכלכלה.
את מרבית פעילותו הציבורית עשה בהתנדבות.
הוקרה

אות קטן, פרס המוענק על ידי עמותת רוח נשית מדי שנה לאשת או איש אקדמיה המסורים לעשייה חברתית ומגדרית, נקרא על שמו.
בכל שנה ניתנת מלגת לימודים ע"ש פרופ' יוסף קטן לתלמיד מצטיין או ראוי בבית הספר לעבודה סוציאלית לתל אביב.
לקריאה נוספת

יוסף קטן, "מגמות חדשות במדיניות הרווחה: מעבר מתלות בסיוע להשתלבות בעבודה", מפנה: במה לענייני חברה, באתר מטח
הערות שוליים

↑  פרופ' יוסף קטן ז"ל, באתר הקרן לרווחת מפגעי השואה
| --- | --- |
בקרת זהויות :  NLI: 987007311716205171  BnF: cb167612158 (data)  ISNI: 0000 0000 6695 0341  LCCN: nr91006140  VIAF: 61397213   WorldCat (עם VIAF): 61397213
מסורת בניית כינורות בקרמונה

מסורת בניית כינורות בקרמונה היא צורה עתיקה של אומנות ומלאכת מחשבת, המאפיינת את העיר קרמונה שבאיטליה, שם נבנים כלי קשת, כגון כינורות, ויולות,  צ'לי וקונטרבסים. מאז המאה ה-16
"אומנות בניית הכינורות המסורתית בקרמונה" (ששמה הרשמי באיטלקית הוא: "Saperi e saper fare liutario della tradizione cremonese") הוכרזה ב-2012 מורשת תרבותית בלתי מוחשית במיזם "יצירות מופת שאינן מוחשיות" של ארגון אונסק"ו, במושב השביעי של הוועדה הבין-ממשלתית בפריז.
טכניקה

כלי קשת אפשר לבנות בשיטות שונות, אבל בוני הכינורות של קרמונה פיתחו טכניקה, הנחשבת לייחודית בעולם.
כל כלי מיוצר בעבודת-יד, ומורכב מלמעלה מ-70 חתיכות עץ שונות זו מזו בתבניתן. כל חלק של כינור חדש מחייב טכניקה מיוחדת לו, שבונה הכינור מתאים שוב ושוב בהתאם לתגובה האקוסטית של כל חתיכת עץ: מסיבה זו, לעולם לא תיתכן זהות גמורה בין שני כינורות. כל חלק של הכינור חייב להיבנות מסוג מסוים של עץ, שנבחר בקפדנות והוכשר בתהליך ייבוש טבעי, כך שאין אפשרות לזרז את הכנתו או לבצע אותה באופן מלאכותי.
בייצור הכינור המסורתי של קרמונה, אין אפשרות להשתמש באיזה שהוא חלק תעשייתי או תעשייתי-למחצה, ואסור גם לצבוע אותו בריסוס. לכאורה, נדמה שרבים מן הרכיבים היסודיים של כלי הנגינה נועדו לקישוט בלבד, אך למעשה הם ממלאים תפקיד חשוב ביותר בהגברת הצליל לעוצמה הרצויה, או בהגנת הכלי משברים אקראיים: זהו מאפיין כפול של יצירת הכינורות הראשונים.
בונה הכינורות מלווה את תהליך בניית הכינור באופן אישי, בכל שלב ושלב, החל באילן וכלה בכלי המוגמר. מסיבה זו, בונה כינורות בקרמונה יכול לייצר לא יותר מ-3 עד 6 כינורות בשנה.
בניית הכינורות המסורתית דורשת בקיאות מושלמת בכל החומרים הטבעיים ובטכניקות הייחודיות הנמסרות מדור לדור באמצעות מילים, מחוות והרגלים מאז המאה ה-16, אז הייתה בניית הכינורות בקרמונה לפופולרית, הודות למיומנויות של בית אמאטי, שאותן שיפרו ושכללו סטרדיווארי, גוארנרי וברגונצי.
הגנה

המסורת העתיקה של בניית כינורות בקרמונה נתונה להגנתם של גופי פיקוח: קונסורציום בוני הכינורות של סטרדיווארי ואיגוד בוני הכינורות האיטלקי, המייצג יותר מ-140 אומנים. נוסף לכך, "בית הספר הבינלאומי לבניית כינורות של קרמונה" (Scuola Internazionale di Liuteria di Cremona) נוסד בקרמונה ב-12 בספטמבר 1938.
אחרי ההכרזה של אונסק"ו, נפתח בשנת 2013 מוזיאון הכינור החדש בארמון האמנויות (Palazzo dell'Arte) בקרמונה, מחודש ומשופץ במלואו וכולל אולם חדש להאזנה למוזיקה, המנוגנת בכלים עתיקים וחדשים שנוצרו בקרמונה.
ראו גם

קרמונה
אנטוניו סטרדיווארי
ג'וזפה גוארנרי
ניקולו אמאטי
משפחת ברגונצי